Pulse (1995 წლის ფილმი)
Pulse (იგივე P•U•L•S•E) — ინგლისური პროგრესული როკ-ჯგუფ პინკ ფლოიდის საკონცერტო ვიდეო, რომელიც ასახავს ჯგუფის 1994 წლის 20 ოქტომბრის კონცერტს ლონდონის საგამოფენო დარბაზ ერლს კორტში. კონცერტი გაიმართა ტურნეს The Division Bell ფარგლებში და გამოვიდა ორ ვიდეოფორმატში. 2006 წლამდე იგი ვრცელდებოდა მხოლოდ ლაზერულ დისკზე და ვიდეოკასეტაზე . 2006 წელს იგი გამოიცა ორმაგი DVD დისკის სახით, დამატებითი ვიდეომასალებით.